Historiefaglig redegørelse



En redegørelse er en opgave, hvor man skal gøre rede for eksempelvis et forløb, en periode, årsagerne til noget. Fx: Gør rede for industrialiseringen af Danmark eller afskaffelsen af slaveriet i Dansk Vestindien.

En redegørelse starter (ofte) med nogle generelle betragtninger om en periode eller årsagerne til en begivenhed, hvorefter perioden og/eller årsagerne behandles uddybende.

Målet med redegørelsen er at give en fokuseret og optimal gengivelse af emnet på baggrund af flere værkers fremstilling, som man skal behandle objektivt. Dvs. at man i sin opgave skal holde sig til forfatternes/historikernes beskrivelse af historien i deres fremstilling og ikke flette sin egen holdning ind.

En redegørelse skal bygge på flere forskellige materialer, typisk flere fremstillinger (historiebøger) men kilder kan også sniges med ind.

Når I arbejder med flere forskellige fremstillinger er det en god ide at gøre opmærksom på forfatteren/historikeren med jævne mellemrum – på den måde lægger man en professionel distance til det, I selv sidder og skriver. Sætningerne kan eksempelvis indledes sådan:

* Halberg argumenterer dermed for at…
* Hvor Halberg betoner faktor x, vægter Adriansen årsag y….
* I modsætning til Adriansen vurderes det i dokumentaren ”Slavenation Danmark”….

Start f.eks. med: ”Både Adriansen og Halberg tager udgangspunkt i oplysningstidens indflydelse på…”

Man kan lægge et nyt lag på redegørelsen, hvor man indfletter et kommenteret citat. Citatet må dog ikke stå alene, og det er vigtigt, at I viser, ved at kommentere på det, hvorfor citatet er relevant i forhold til det, I ønsker at redegøre for. Man må derfor ikke alene bruge citatet som dokumentation.

Lav en korrekt henvisning (fodnote) efter citatet. [https://vibkat.sharepoint.com/sites/Progressionsudvalg/\_layouts/15/Doc.aspx?sourcedoc={0a2656b2-32c0-4016-a729-97ed7102ea25}&action=view&wd=target%28Formalia.one%7C0d900d95-9953-5646-9e57-047020f15dca%2FHenvisninger%7C87400e36-00f0-af41-ba46-510f62b24022%2F%29&wdorigin=NavigationUrl](https://vibkat.sharepoint.com/sites/Progressionsudvalg/_layouts/15/Doc.aspx?sourcedoc=%7b0a2656b2-32c0-4016-a729-97ed7102ea25%7d&action=view&wd=target%28Formalia.one%7C0d900d95-9953-5646-9e57-047020f15dca%2FHenvisninger%7C87400e36-00f0-af41-ba46-510f62b24022%2F%29&wdorigin=NavigationUrl)

**Eksempel 1:**

Industrialiseringen medførte en stor samfundsændring, og det forklares på forskellig vis. Granov fremhæver fremvæksten af fabrikkerne således: “Først i 1890'erne blev der etableret et større antal store mekaniserede fabrikker med mange, typisk ufaglærte, ansatte, der producerede store mængder varer. Fremvæksten af disse fabrikker fik afgørende betydning for samfundsudviklingen”*.*[[1]](#footnote-1)

**Eksempel 2:**

*“*Op igennem 1900-tallet gav flere store overensskomstaftaler arbejderne stadig bedre løn, mere sikre arbejdspladser og kortere arbejdstider*.”* Hermed hævder Bjerregaard, at arbejderne fik bedre vilkår, da arbejdsmarkedets parter begyndte at lave overenskomster.[[2]](#footnote-2)

**Opgave**

Skriv en historiefaglig redegørelse for slaveriets afskaffelse i Dansk Vestindien.

Du skal bruge bogen ”Dansk Vestindien”, dokumentaren ”Slavenation Danmark 3”, uddrag af ”Vores Danmarkshistorie” samt uddraget af ”Danmarks historie mellem erindring og glemsel”.

Brug mindst et citat undervejs og overvej om det vil give mening at komme ind på drivkræfter eller begreberne historieskabt/historieskabende.

1. Granov (2015), s. 43 [↑](#footnote-ref-1)
2. Bjerregaard, Kathrine, http://www.his2rie.dk/temaer/danmarks-industrialisering/ [↑](#footnote-ref-2)